Kibō no Tō

Kibō no Tō (Bahasa Jepun: 希望の党, Kibou no Tou, "Parti Harapan") merupakan sebuah parti politik di Jepun yang diasaskan oleh Gabenor Tokyo, Yuriko Koike.

Sejarah 
Pada 10 September 2017, Yuichirō Tamaki dipilih sebagai ketua bersama Koike melalui sebuah pilihan raya dalam parti tersebut. Namun, Koike meletak jawatan sebagai presiden parti tidak lama kemudian pada 14 November tersebut kerana prestasi kurang cemerlang parti tersebut pada pilihan raya yang lepas.

Penubuhan DPFP 
Pada 7 Mei 2018, Kibō no Tō serta Parti Demokratik bergabung untuk menubuhkan parti baharu, Parti Demokratik Rakyat (DPFP). Ahli-ahli yang masih kekal dalam Kibō no Tō kini diketuai oleh Shigefumi Matsuzawa dalam parti baharu, tetapi masih mengekalkan namanya.

Polisi

Rancangan "Yurinomics" 
Rancangan Yurinomics (ユリノミクス) merupakan sebuah rancangan ekonomi yang dilancarkan oleh Yuriko Koike sebagai pengganti "Abenomics" yang menggariskan beberapa panduan seperti membatalkan rancangan penetapan cukai penggunaan Jepun kepada 10% pada 2019 dan menghapuskan penggunaan tenaga nuklear pada 2030. Selain itu, Koike juga menetapkan rancangan "pendapatan asas" di mana rakyat menerima pendapatan tetap.

12 no Zero 
"12 no Zero" (12のゼロ) merupakan sebuah manifesto 12 perkara yang ingin dihapuskan oleh Kibō no Tō di Jepun:
 Tiada tenaga nuklear
 Tiada penyembunyian oleh badan korporat
 Tiada sumbangan oleh badan korporat
 Tiada kanak-kanak yang menunggu untuk ke tadika
 Tiada perokok pasif
 Tiada masalah kereta api sesak
 Tiada pembunuhan paksa haiwan peliharaan
 Tiada sisa makanan
 Tiada perniagaan berunsur eksploitasi
 Tiada kafunsho (Alahan akibat debunga pokok sedar Jepun)
 Tiada masalah dalam perpindahan penduduk
 Tiada tiang utiliti

Polisi-polisi lain 
Selain itu, Koike dan parti juga menetapkan manifesto-manifesto lain seperti:
 Menggalakkan debat tentang pemindaan perlembagaan Jepun, termasuk Perkara 9
 Berusaha ke arah keseimbangan ahli wanita dan lelaki dalam Parlimen
 Berusaha ke arah sistem Parlimen dengan satu dewan
 Menghapuskan diskriminasi terhadap masyarakat homoseksual
 Menyokong tindakan Shinzo Abe dalam melaksanakan sekatan ke atas Korea Utara

Rujukan

Pautan luar 
 Laman rasmi Kibō no Tō di Twitter
 Saluran rasmi Kibō no Tō di YouTube

Politik Jepun
Parti politik di Jepun